[{"text_idx": "#000000", "text": "Oraingoan, aspalditik begiratu gabe nituen sare sozialak bisitatzen jardun dut, Facebook, Instagram eta Twitter eta azterketa pertsonala bukatu ondoren, hasteko, Hezkidetzan Eskuhartzeren alde eginez Twitterren eguneratu naiz kontu berri bat irekiz. Hau erronka niretzako! Aitortu behar dut ez naizela oso \u201caktibista\u201d nire lan orduetatik kanpo gailu eta pantailen aurrean ibiltzen deskonektatzeko beharra izaten bai dut nire burmuina erlaxatzeko osasun helburuz."}, {"text_idx": "#000001", "text": "Twitterreko sare testuingurua azterturik, iruditzen zait feedback-a arinagoa ematen duela eta erabiltzaileen helburua komunikazio biziagoa izateko helburuz erabiltzen dela. Honetan edozeinek erantzun bat edo iruzkin bat egiteko lekua du. Facebook sarearekin konparatuz, azken hau, estatikoagoa dirudi eta ez hainbeste elkarrizketarako ibilia. Bakoitzaren, erakusleiho (Erreala? Asmatua?) birtualaren tankera du non pertsonaren zaletasunak, jarraitzen dituen foroak, sareetako beste kide batzuk ikus daitezke eta pertsona horren ikerketan sakondu. Bestalde, hemen, norberak erabaki dezake nor gonbidatu sortzen duen taldera."}, {"text_idx": "#000002", "text": "Sare sozial digitalak pertsonen arteko harremanak bultzatzen dituzte eta komunitate edo taldeak sortzeko erraztasuna ahalbideratzen diguten tresnak dira eta testuinguru digital honetan, pertsonen arteko komunikazioan beste era batera, oztopatu dezaketen muga sozialek estaltzen ditu (baina ez ezabatu). Edonola ere, honek badu bere abantaila"}, {"text_idx": "#000003", "text": "Arriskuak? Ondorengoak nabarmendu nahiko nituzke: Norberaren errealitatetik urruntzeko arriskua, sareetan iharduterakoan anonimatuan izkutatu daitekeela eta, jazarpena egoerak errazago pizteko arriskua eta esparru pribatua eta intimoa izateko espazioa ez errespetatzea."}, {"text_idx": "#000004", "text": "Sare sozialak, gizartean dauden ideologia, kultura eta baloreen erreflexua erakusten digute eta dagoeneko espazio honetan teknologiaren garapena ez da neutroa.. Ziberaktibismo hezkidetzailearen garrantzia azpimarratu nahiko nuke sare sozialetan eta orohar, testuinguru digitalean, eredu inklusiboranzko norabidean egiten duen lan sutsuagatik. Mugimendu honek, giza eskubideetan oinarrituz aniztasunaren balioa, errealitatea anitza dela ulertuz, emakumeei dagokionez sareetan duten presentzia eta partaidetzaren alde bultzatzen du eta espazio digitala testuinguru zabalago eta seguruago bat garatzeko bidea eraikitzen lan egiten dute eredu patriarkal eta hegemonikoak ezarritako mugetatik at."}]